cyanic-selkie/wikianc huggingface dataset:
বালিয়াকান্দি ইউনিয়ন
জনসংখ্যা
এই বালিয়াকান্দি ইউনিয়নে মোট ত্রিশ হাজার লোক বাস করে । এখানে হিন্দু মুসলিম ধর্মের লোক বাস করে।
শিক্ষা
বালিয়াকান্দি ইউনিয়নে একটি অনার্স ও ডিগ্রি কলেজ রয়েছে।
রিচার্ড ডামব্রিল
রিচার্ড ডামব্রিল (Richard Dumbrill; জন্ম: ১৯ নভেম্বর, ১৯৩৮) ওয়ান্ডসওয়ার্থে এলাকায় জন্মগ্রহণকারী ইংরেজ বংশোদ্ভূত সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
খেলোয়াড়ী জীবন
১৯৬০-৬১ মৌসুম থেকে ১৯৬৭-৬৮ মৌসুম পর্যন্ত রিচার্ড ডামব্রিলের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিচার্ড ডামব্রিল। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৬৭ তারিখে কেপ টাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ক্রিকেট খেলোয়াড়ী জীবন শেষে দক্ষিণ আফ্রিকা থেকে মার্কিন যুক্তরাষ্ট্রে অভিবাসিত হন। সেখানে তিনি বিয়ে করেন ও তার দুই সন্তান রয়েছেন। বর্তমানে তিনি বোস্টন এলাকায় বসবাস করছেন।
কোয়ান্টাম পরিগণনা
থাম্ব|ব্লাচ গোলকটি একটি কোয়েট, কোয়ান্টাম কম্পিউটারের মৌলিক বিল্ডিং ব্লকের প্রতিনিধিত্ব করে। কোয়ান্টাম পরিগণনা কম্পিউটার বিজ্ঞানের একটি অত্যন্ত নবীন শাখা। তাত্ত্বিক কম্পিউটার বিজ্ঞানের চর্চায় এতদিন কেবল চিরায়ত পদার্থবিজ্ঞানের প্রভাব বিবেচনা করা হতো। কিন্তু মুরের সূত্র বিজ্ঞানীদের নতুন করে ভাবতে বাধ্য করেছে। মুরের সূত্র অনুসারে, কম্পিউটার চিপের আকার প্রতি ১৮ মাসে অর্ধেকে নেমে আসছে। এভাবে চলতে থাকলে কম্পিউটার চিপের ক্রমাগত ক্ষুদ্র হতে থাকা বিভিন্ন যন্ত্রাংশসমূহ একপর্যায়ে চিরায়ত পদার্থবিজ্ঞানের পরিবর্তে কোয়ান্টাম বলবিজ্ঞানের নিয়মসমূহের অধীনে আচরণ করা শুরু করবে। হার্ডওয়্যারের এই মৌলিক পরিবর্তন অনেক ক্ষেত্রে তাত্ত্বিক কম্পিউটার বিজ্ঞানের সীমানাও নতুন করে নির্ধারণ করেছে।
অনেকে মনে করেন, বিজ্ঞানী রিচার্ড ফাইনম্যানের বিখ্যাত বক্তৃতা দেয়ার্জ প্লেনটি অভ রুম অ্যাট দ্য বটম: অ্যান ইনভিটেশন টু এন্টার আ নিউ ওয়ার্ল্ড অভ ফিজিক্স (There's Plenty of Room at the Bottom: An Invitation to Enter a New Field of Physics, "নিচে অনেক জায়গা আছে: পদার্থবিজ্ঞানের এক নতুন ক্ষেত্রে প্রবেশের নিমন্ত্রণ") গবেষক মহলে প্রথমবারের মত অতিক্ষুদ্র সংগঠন নিয়ে চিন্তা-ভাবনায় অনুপ্রেরণার সৃষ্টি করে। ১৯৫৯ সালের ২৯শে ডিসেম্বর, ক্যালিফোর্নিয়া ইন্সটিটিউট অফ টেকনলজি-তে অনুষ্ঠিত আমেরিকান ফিজিক্যাল সোসাইটির বার্ষিক সভায় দেয়া এ বক্তৃতায় ফাইনম্যান আণবিক মাপনীতে প্রকৌশলের সম্ভাবনা নিয়ে কথা বলেন। ফাইনম্যান বক্তৃতাটিতে আণবিক অথবা অতিপারমাণবিক মাপনীতে প্রকৌশলের ক্ষেত্রে কোয়ান্টাম বলবিজ্ঞানজনিত প্রপঞ্চ বিবেচনায় আনার উপর জোর দেন।
পেটন লিস্ট
পেটন রয় লিস্ট (জন্ম এপ্রিল ৬, ১৯৯৮) হচ্ছেন একজন আমেরিকান অভিনেত্রী এবং মডেল। ‘ডিজনি চ্যানেল’ এর টিভি সিরিজ “জেসি”তে ‘এমা রস’ এবং “ডায়েরী অভ এ উইম্পি কিড” ছবির সিরিজ এ ‘হলি হিলস’ চরিত্রে অভিনয়ের জন্য বিখ্যাত।২০১৫তে তিনি ‘এমা রস’ ভূমিকায় বদলা “জেসি” এর স্পিন অফ সিরিজ “বাঙ্ক’ড” এ অভিনয় করছেন।
জীবন এবং ক্যারিয়ার
পেটন লিস্ট ফ্লোরিডাতে জন্মগ্রহণ করেন কিন্তু চার বছর বয়সেই নিউ ইয়র্ক শহরে চলে আসেন। তার দুজন ভাই রয়েছেন, স্পেন্সার(তার জমজ) এবং ফনিক্স। দুজনেই অভিনেতা এবং মডেল। পেটন লিস্ট এখন ক্যালিফোর্নিয়ার লস এঞ্জেলেস এ বাস করেন।
লিস্ট ২০১১ সাল থেকে “জাস্টিস” ম্যাগাজিন এর মডেল। এছাড়াও তাকে ‘“আমেরিকান গার্ল” ব্যাক টু স্কুল ২০০৯’ সংস্করণ এর প্রচ্ছদে দেখা যায়। রবার্ট পেটিনসন এর ছবি “রিমেম্ভার মি”(২০১০) এ তাকে দেখা যায় যেখানে পেটিনসন এর চরিত্রের ছোট বোনকে একটা মেয়ে ঝাড়ি দিচ্ছে চরিত্রে। ২০১০ সালে লিস্ট ডিজনির ছবি “দা সরসারার’স এপ্রেন্টাইস” এবং লাইফটাইম মুভি নেটওয়ার্ক এর ছবি “সিক্রেট ইন দা ওয়ালস” এ ‘জেরি রায়ান’ এবং ‘কে পানাবেকার’ এর সাথে দেখা যায়। লিস্ট মডেলিং শুরু করেন নিজে এবং তার ভাই স্পেন্সার এর সাথে। বিভিন্ন ফরমেট এবং বিভিন্ন কোম্পানির হয়ে তিনি চারশ এর বেশি বিজ্ঞাপন করেছেন।
লিস্ট “ডায়েরী অভ এ উইম্পি কিডঃ রডরিক রোল” এবং “ডায়েরী অভ এ উইম্পি কিডঃ ডগ ডেইস” এ অভিনয় করেন। যেখানে একটি গুরুত্তপুর্ন চরিত্র গ্রেগ এর ক্রাশ হলি হিলস ভূমিকায় অভিনয় করেন। ২০১১ থেকে ২০১৫ পর্যন্ত তিনি ডিজনি চ্যানেল এর সিরিজ “জেসি” তে এমা রস ভূমিকায় ‘ডেভি রায়ান’ এবং ‘ডায়েরী অভ এ উইম্পি কিড’ এর সহ অভিনেতা ‘কারান ব্রার’ এর সাথে অভিনয় করেন। ফেব্রুয়ারি ২৫, ২০১৫ তে ঘোষণা দেয়া হয় যে চতুর্থ সিজন এর পর “জেসি” শেষ হয়ে যাবে এবং লিস্টসহ ব্রার ও স্কাই জ্যাকসন কে বদলি হিসাবে তাদের ভূমিকায় “বাঙ্ক’ড” টিভি সিরিজ এ দেয়া হবে।
এছাড়াও লিস্ট “ডিজনি চ্যানেল সার্কেল অভ স্টার” এর একজন সক্রিয় সদস্যা।
এছাড়াও তিনি “ইঙ্গরিড মাইকেলসন” এর সাথে ইঙ্গরিড’স কনসার্ট এ পারফর্ম করেন।
তবারক হুসাইন
তবারক হুসাইন (৬ এপ্রিল, ১৯২৪- ২৯ এপ্রিল, ২০১৮) একজন বাংলাদেশি কূটনীতিবিদ ছিলেন। তিনি ১৯৭৫ থেকে ১৯৭৮ সাল পর্যন্ত বাংলাদেশের পররাষ্ট্রসচিব ছিলেন। তিনি সাধারণ বিমা কর্পোরেশন এবং গ্রামীণ ব্যাংকের চেয়ারম্যানের পদেও ছিলেন।
প্রাথমিক জীবন ও শিক্ষা
তাবারক হোসেন ঢাকা বিশ্ববিদ্যালয় থেকে ১৯৪২ সালে অর্থনীতিতে স্নাতক ডিগ্রী এবং স্নাতকোত্তর সম্পন্ন করেন। তারপর তিনি লন্ডন স্কুল অফ ইকোনমিক্স, যুক্তরাজ্যে আন্তর্জাতিক সম্পর্ক বিভাগ থেকে স্নাতকোত্তর ডিগ্রি লাভ করেন।
পাকিস্তান আমল
হুসাইন ১৯৪৯ সালে প্রথম নিয়মিত ব্যাচের সদস্য হিসেবে পাকিস্তান পররাষ্ট্র বিভাগে যোগ দেন। তিনি ভারত, নেদারল্যান্ড, যুক্তরাজ্য ও থাইল্যান্ডে পাকিস্তানের কূটনৈতিক মিশনের বিভিন্ন অবস্থানে দায়িত্ব পালন করেন। তিনি ১৯৬১ থেকে ১৯৬৪ সাল পর্যন্ত নয়াদিল্লিতে পাকিস্তানের হাইকমিশনার ছিলেন। ১৯৬৮ সালে, তিনি পাকিস্তানের পররাষ্ট্র মন্ত্রণালয়ের মহাপরিচালক হিসাবে নিযুক্ত হন। ১৯৭১ সালে তিনি আলজেরিয়ায় রাষ্ট্রদূত হিসাবে নিযুক্ত হন তবে বাংলাদেশের স্বাধীনতা আন্দোলনের কারণে তাকে পাকিস্তানের করাচিতে আটক করা হয়েছিল। তিনি জুলফিকার আলী ভুট্টোকে সাথে নিয়ে একাত্তরের নভেম্বর মাসে রাষ্ট্রীয় প্রতিনিধি দলের সাথে পেকিং (বর্তমান বেইজিং) গিয়েছিলেন।
বাংলাদেশ আমল
১৯৭৩ সালের শেষদিকে হুসেনকে পাকিস্তান থেকে বাংলাদেশে ফেরত পাঠানো হয়। তার পর থেকে তিনি বিভিন্ন পদে পররাষ্ট্র মন্ত্রণালয়ে কাজ করেছেন।
লেখা
তিনি ৪৩ জন কূটনীতিককে নিয়ে সার্ভিং দা নেশন: রিফ্লেকশন্স অফ বাংলাদেশ ডিপ্লোমাটস (জাতির সেবায়: বাংলাদেশ কূটনীতিকদের প্রতিচ্ছবি) নামে একটি স্মৃতি সংকলন লিখেছেন।
পুরস্কার
তবারক হোসেনকে ১৯৬৮ সালে পাকিস্তান সরকার সিতারা-ই-খিদমত (সেবার পুরস্কার) পুরস্কার প্রদান করে।
মৃত্যু
তবারক হুসাইন ২০১৮ সালের ২৯ এপ্রিল ৯৪ বছর বয়সে ওয়াশিংটন ডিসির রকভিলে ঘুমের মধ্যে মৃত্যুবরণ করেন।
নাটালি মার্স
নাটালি মার্স (ফোর্ট লডারডেল, ফ্লোরিডা, ফেব্রুয়ারি ৩, ১৯৮৪) একজন মার্কিন ট্রান্সসেক্সুয়াল পর্নোগ্রাফিক অভিনেত্রী ৷
বিউফোর্ট-হাইড নিউজ
বিউফোর্ট-হাইড নিউজ উত্তর ক্যারোলিনার বেলহ্যাভেন ভিত্তিক একটি সাপ্তাহিক সংবাদপত্র ছিল। কোস্টাল অবজারভার ১৯৯০ সালে বিউফোর্ট-হাইড নিউজের সাথে একীভূত করা
এলিজাবেথ ভার্গাস মার্টিন
এলিজাবেথ ভার্গাস মার্টিন দেল ক্যাম্পো (জন্মঃ ২১ মে ১৯৫৭) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১৩ সালের দিকে মেক্সিকো কংগ্রেসের ৬২তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছিলেন।
হাফিজ ওয়ালা
হাফিজ ওয়ালা, পাকিস্তানের পাঞ্জাব প্রদেশের মিয়ানওয়ালী জেলার একটি শহর। এটি পিপলান তহসিলের ৩২°১৬'০এন৭১°২৬'০ই দ্রাঘিমাংশে অবস্থিত  এবং মিয়ানওয়ালী জেলার অন্যতম কেন্দ্র হিসেবে কাজ করে থাকে।
ততযন্ত্র
ততযন্ত্রগুলিতে তারের সাথে প্রায়শই একটি অনুনাদক ধ্বনিফলক (soundboard), ধ্বনিপ্রকোষ্ঠ (sound chamber) বা বৈদ্যুতিক ধ্বনিবিবর্ধক (amplifier) ব্যবস্থা নামক একটি অংশ থাকে, যাতে তার থেকে উৎপন্ন ধ্বনিগুলি আরও জোরালোভাবে শোনা যায়।
পাশ্চাত্যে ততযন্ত্রগুলিকে মূলত চারটি শ্রেণীতে ভাগ করা হয়। এগুলি হল বীণাজাতীয় ততযন্ত্র (লুট), অনুভূমিক বহুতন্ত্রী ততযন্ত্র (জিথার), উল্লম্ব বহুতন্ত্রী ততযন্ত্র (হার্প) এবং জোয়াল-বীণাজাতীয় ততযন্ত্র (লায়ার)। এদের মধ্যে বীণাজাতীয় ততযন্ত্রগুলি সবচেয়ে বেশী সাধারণ। এগুলির মধ্যে আছে বীণা, বেহালা, সরোদ, সেতার, দোতারা, তানপুরা, এস্রাজ, সারেঙ্গি, সারিন্দা, ভায়োলিন, চেলো (বসে বাজানোর মন্দ্রস্বরী বৃহৎ বেহালা), ডাবল বেস (দাঁড়িয়ে বাজানোর অতিমন্দ্রস্বরী অতিবৃহৎ বেহালা), গিটার, ব্যাঞ্জো, ম্যান্ডোলিন, উকুলেলে, ইত্যাদি। এগুলির তারগুলিকে হয় ছড়ের মাধ্যমে ঘষা হয় বা আঙুলের দ্বারা টানা হয়। এগুলি বহুতন্ত্রী নয়, অর্থাৎ এগুলিতে বহুসংখ্যক তার থাকে না, বরং সাধারণত চার থেকে ছয়টি তার থাকে। বাদ্যযন্ত্রের দেহ অংশটি ফাঁপা হয়; এর আরেক নাম অনুনাদক ও এর কাজ তারে উৎপন্ন ধ্বনিগুলিকে জোরালো করা। দেহ থেকে একটি গ্রীবা বা গলা বেরিয়ে আসে, যেটির উপরে তারগুলি টানটান করে বসানো থাকে। এক হাতের আঙুল দিয়ে গ্রীবার বিভিন্ন অংশে তারকে চাপ দিয়ে সাময়িকভাবে তারের দৈর্ঘ্য হ্রাস-বৃদ্ধি করা হয় এবং ঐ সময় তারটিকে ঘষলে বা টান দিলে নির্দিষ্ট সাঙ্গীতিক স্বর উৎপন্ন হয়। উপরের যন্ত্রগুলির (বিশেষ করে গিটারের) বৈদ্যুতিক সংস্করণ আছে, যেটির দেহ ফাঁপা নয়, বরং উৎপাদিত ধ্বনিটিকে বৈদ্যুতিক সংকেতে রূপান্তরিত করে বিবর্ধক (অ্যামপ্লিফায়ার) নামক যন্ত্রের মাধ্যমে ইচ্ছামত জোরে বা আস্তে বাজানো যায়।
উল্লম্ব বহুতন্ত্রী (হার্প জাতীয়) যন্ত্রগুলিতে একটি ধ্বনিফলকের সাথে উল্লম্বভাবে বা নির্দিষ্ট কোণে বহুসংখ্যক তার (৩০ থেকে ৪০টি) থাকে, যেগুলির প্রতিটি ভিন্ন ভিন্ন তীক্ষ্ণতার স্বর উৎপাদন করে। তারগুলি বিভিন্ন দৈর্ঘ্যের হয়ে থাকে। হ্রস্ব দৈর্ঘ্যের তারগুলি উচ্চতীক্ষ্ণতা তথা উঁচুগ্রামের স্বর উৎপাদন করে। তারগুলি সাধারণত একটি ত্রিভুজাকৃতির কাঠামোয় আবদ্ধ থাকে। ত্রিভুজের উপরের বাহুটি অর্থাৎ যন্ত্রটির গ্রীবাটি ধনুকাকৃতি বা খিলানাকৃতির হয়ে থাকে। এই যন্ত্রগুলির তারগুলিকে আঙুল দিয়ে টেনে টেনে বাজানো হয়। পাশ্চাত্যে হার্প এরূপ উল্লম্ব বহুতন্ত্রী যন্ত্রের ধ্রুপদী উদাহরণ।
অনুভূমিক বহুতন্ত্রী যন্ত্রগুলিতে (জিথার জাতীয়) একটি অনুভূমিকভাবে বসানো সমতল ধ্বনিফলকের উপরে বহুসংখ্যক একই দৈর্ঘ্যের তার পাশাপাশি বসানো থাকে। বাদ্যযন্ত্রীর কোলে বা টেবিলে বা মাটিতে এটি বসানো থাকে। তারগুলিকে ছড় দিয়ে ঘষে, আঙুল বা অঙ্গুলিত্র দিয়ে টেনে কিংবা ছোট হাতুড়ি বা কাঠি দিয়ে আঘাত করে স্বর উৎপাদন করা হয়। সন্তুর এক ধরনের দক্ষিণ এশীয় অনুভূমিক বহুতন্ত্রী যন্ত্র। দক্ষিণ এশিয়াতে সুরমণ্ডল নামের আরেকটি যন্ত্রও প্রচলিত। চাবিফলকের চাবির সাথে সংযুক্ত হাতুড়ি দিয়ে আঘাত করে ধ্বনি উৎপাদনকারী বাক্সজাতীয় অনুভূমিক বহুতন্ত্রী যন্ত্রের একটি অতিসাধারণ উদাহরণ হল পিয়ানো নামক যন্ত্র। পিয়ানো একটি ঘাতমূলক ততযন্ত্র; একে পাশ্চাত্যে একইসাথে ততযন্ত্র ও ঘাতযন্ত্র (percussion instrument) হিসেবে গণ্য করা হয়।
জোয়াল-বীণা জাতীয় যন্ত্রগুলিতে নিচের দিকে ডিম্বাকৃতি, গোল বা চতুষ্কোণ ধ্বনি-প্রকোষ্ঠ থাকে। এই দেহ থেকে দুইটি বাহু উপরে বেরিয়ে আসে এবং উপরে একটি আড়খণ্ড দিয়ে এগুলি যুক্ত হয়, ফলে যন্ত্রটির উপরের অংশটি দেখতে অনেকটা জোয়ালের মতো। উপরের আড়খণ্ড থেকে দেহের উদর পর্যন্ত তারগুলি প্রসারিত থাকে। যন্ত্রবাদক তারগুলি টেনে টেনে ধ্বনি বা স্বর উৎপাদন করে। এগুলি প্রাচীনকালে ও মধ্যযুগে ইউরোপ, মধ্যপ্রাচ্য ও উত্তর-পূর্ব আফ্রিকাতে বহুল প্রচলিত ছিল, বর্তমানে পূর্ব আফ্রিকা বিশেষ করে ইথিওপিয়া ছাড়া অন্যত্র এগুলির তেমন প্রচলন নেই। ইতিহাসের সবচেয়ে প্রাচীন যেসব ততযন্ত্রের নিদর্শন আজও টিকে আছে, সেগুলি মেসোপটেমিয়া ও প্রাচীন মিশর থেকে সংগৃহীত। তবে পণ্ডিতদের মতে এগুলির অনেক আগে থেকেই ততযন্ত্রের প্রচলন ছিল।
ধলাপেট সিন্ধুঈগল
ধলাপেট সিন্ধুঈগল (বৈজ্ঞানিক নাম: Haliaeetus leucogaster) (White-bellied Sea Eagle), সাদা ঈগল বা কেবলই সিন্ধুঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত Haliaeetus (হ্যালিয়েইটাস) গণের এক প্রজাতির বড় আকারের সামুদ্রিক শিকারি পাখি। ধলাপেট সিন্ধুঈগলের বৈজ্ঞানিক নামের অর্থ ধলাপেট সিন্ধুঈগল (লাতিন: Haliaeetus = সামুদ্রিক ঈগল; গ্রিক: leucos = সাদা, gaster = পেট)। সারা পৃথিবীতে প্রায় ৫১ লাখ ৩০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। ধলাপেট সিন্ধুঈগল একপ্রজাতিক, অর্থাৎ এর কোন উপপ্রজাতি নেই। পৃথিবীতে এদের সংখ্যা সম্বন্ধে তেমন কিছু জানা যায় নি। তবে ধারণা করা হয় মোট প্রাপ্তবয়স্ক ধলাপেট সিন্ধুঈগলের সংখ্যা ৬৭০-৬৭০০টি।
বিস্তৃতি
এশিয়া ও ওশেনিয়ার সমুদ্র উপকূলবর্তী এলাকা ধলাপেট সিন্ধুঈগলের প্রধান বিচরণস্থল। বাংলাদেশ, ভারত, শ্রীলঙ্কা, মায়ানমার, ব্রুনাই, মালয়েশিয়া, সিঙ্গাপুর, ইন্দোনেশিয়া, পূর্ব তিমুর, পাপুয়া নিউগিনি, অস্ট্রেলিয়া, ফিলিপাইন, হংকং, চীন, থাইল্যান্ড, লাওস, কম্বোডিয়া ও ভিয়েতনাম জুড়ে এদের বিস্তৃতি। নিউজিল্যান্ডে এদের দেখতে পাওয়া যায় বলে অনেকক্ষেত্রে দাবি করা হলেও তা প্রমাণিত হয়নি।
বিবরণ
thumb|left|ধলাপেট সিন্ধুঈগল ধলাপেট সিন্ধুঈগল ধূসর পিঠ ও সাদা দেহতলের বৃহদাকার শিকারি পাখি। এর দৈর্ঘ্য কমবেশি ৬৮ সেন্টিমিটার, ডানা ৫৬.৫ সেন্টিমিটার, ঠোঁট ৫.১ সেন্টিমিটার, পা ৯.৫ সেন্টিমিটার ও লেজ ২৩.৫ সেন্টিমিটার। পুরুষ পাখির ওজন ২.৫ থেকে ৩.৭ কিলোগ্রাম। স্ত্রী পাখি সাধারণত ২.৮ থেকে ৪.২ কিলোগ্রাম হয়। প্রাপ্তবয়স্ক স্ত্রী পাখি পুরুষ পাখির থেকে আকারে সামান্য বড়। পূর্ণবয়স্ক পাখির পিঠ ধূসর এবং পেট ও বুক সাদা। মাথা, ঘাড়, ডানার নিচের ডানা ঢাকনি ও লেজও সাদা। লেজের গোড়া ধূসর। ডানার গোটানো অংশ লেজের শেষ পর্যন্ত পৌঁছে। ওড়ার সময় ডানার কালো অংশ ও মধ্য পালক স্পষ্ট দেখা যায়। ডানা V আকারে মেলে ধরে আকাশে উড়ে বেড়ায়। মজবুত ঠোঁট কালচে। পা ও পায়ের পাতা ধূসরাভ সাদা। স্ত্রী ও পুরুষ পাখির চেহারা একই রকম। অপ্রাপ্তবয়স্ক পাখির পিঠ বাদামি। বুক লালচে-পীতাভ রঙের। ঊরুসহ দেহতল সাদাটে-পীতাভ। মাথা ও ঘাড় লালচে-বাদামি। বুকের উপরের অংশ হালকা বাদামি, পেট লালচে-সাদা। লেজ সাদাটে, প্রান্তীয় ফিতা বাদামি ও আগা ফিকে রঙের। বহু বছর ধরে ধাপে ধাপে পালক পরিবর্তন করে অপ্রাপ্তবয়স্ক ঈগল পূর্ণবয়স্ক ঈগলের রঙ ধারণ করে।
আবাস
ধলাপেট সিন্ধুঈগল মূলত সমুদ্রের পাখি। বিস্তীর্ন জলাশয় এদের পছন্দের আবাস। এদের প্রধানত সমুদ্র উপকূলবর্তী এলাকায় ঘুরে বেড়াতে দেখা যায়। এছাড়া সাগরের তীর থেকে দূরের চর, প্যারাবন, লেগুন এবং কখনও বড় নদী ও মিঠাপানির হ্রদেও উড়ে বেড়ায়। বড় নদীর মোহনা ও অভ্যন্তরীণ জলাভুমিতে এদের দেখা গেছে। এমনকি ঘাসবন, ঘন বন ও হালকা ঝোপযুক্ত সমতল মাঠের উপর দিয়েও এরা চক্ক কেটে বেড়ায়। সমুদ্র-সমতল থেকে ১৫০০ মিটার উচ্চতা পর্যন্ত বিচরণ করতে পারে।
সাধারণত ধলাপেট সিন্ধুঈগল একা কিংবা জোড়ায় জোড়ায় দেখা যায়। অন্য কোন প্রজাতির সাথে এদের সহাবস্থান লক্ষ্য করা যায় না। thumb|ডানামেলা সিন্ধুঈগল, [[কর্ণাটক, ভারত]]
খাদ্যাভ্যাস
ধলাপেট সিন্ধুঈগল মোহনা ও উপকূলীয় বনের বড় বড় গাছের পানির উপর বিস্তৃত ডালে ঘণ্টার পর ঘণ্টা বসে শিকারের জন্য অপেক্ষা করে। এরা পানির দিকে তাক করে বসে থাকে। আবার উড়ে উড়েও শিকার ধরতে পারে। পানির ২০-৩০ মিটার উপরে এরা মন্থর গতিতে বৃত্তাকারে উড়ে বেড়ায়। শিকার দেখতে পেলে ছোঁ মেরে আথবা হালকা চালে ভেসে এসে পায়ের নখর বিঁধিয়ে শিকার ধরে। পানিতে বেশি শিকার ধরে, মাটি থেকে কম ধরে। শিকার ধরে উড়ে গিয়ে কোন গাছের ডালে বসে খায়। শিকার ছোট হলে উড়ন্ত অবস্থাতেই খেয়ে নেয়। কিছু খাদ্য এরা আবার মাটিতে নেমে খায়। প্রায়শ অন্যান্য শিকারি পাখি ও সামুদ্রিক পাখির খাবার এরা ছিনিয়ে নিয়ে যায়। খাবারের উচ্ছিষ্ট পাওয়ার লোভে এদের ডলফিন ও মানুষের পিছু পিছু উড়ে বেড়াতে দেখা গেছে।
ধলাপেট সিন্ধুঈগলের খাদ্যতালিকায় রয়েছে সাপ, মাছ, কাঁকড়া, ইঁদুর, অন্যান্য ছোট প্রাণী ও পাখি।
ডাক
ধলাপেট সিন্ধুঈগল সচরাচর উচ্চস্বরে নাকিসুরে ডাকে: কা....কা....কা...। প্রজননকালে স্ত্রী পাখি নাকিসুরে ডাকে: কাঙ্ক....কাঙ্ক....কাঙ্ক...; পুরুষ ঈগল দ্রুত পুনঃপুনঃ ডাকে: ক্যান...ক্যান...ক্যান....ক্যান....।
প্রজনন
thumb|ধলাপেট সিন্ধুঈগল, [[ডারউইন, অস্ট্রেলিয়া]] ধলাপেট সিন্ধুঈগল সারাজীবনের জন্য জোড়া বাঁধে। অবশ্য জোড়ার একটি মারা গেলে অপরটি খুব দ্রুত সঙ্গী খুঁজে নেয়। অক্টোবর থেকে জানুয়ারি এদের প্রধান প্রজনন ঋতু। স্থানভেদে প্রজনন ঋতুর বিভিন্নতা দেখা যায়।
এরা উঁচু গাছের শক্ত ডালে, ঝোপ-ঝাড়ে, গুহায়, পাহাড়ের অভিক্ষেপে, মাটিতে এমনকি মনুষ্যনির্মিত বাসায় বাসা করে। বাসা বিশাল ও আগোছালো প্রকৃতির। সাধারণত গাছের ডাল ও পাতা দিয়ে বাসা বানায়। এক জোড়া ঈগল বছরের পর বছর একই এলাকায় বসবাস করে এবং কখনও কখনও একই বাসা মেরামত করে বাচ্চা তোলে। অনেকসময় অতিরিক্ত ভারে বাসা ভেঙে পড়ে যায়। বাসা বানানো হয়ে গেলে ২-৩টি ডিম পাড়ে। ডিমের রঙ সাদা বা ফ্যাকাসে সাদা। ডিমের মাপ ৭.৭ × ৫.৩ সেন্টিমিটার। স্ত্রী ঈগল বেশিরভাগ সময় ধরে তা দেয়। প্রায় ছয় সপ্তাহ পরে ডিম ফুটে ছানা বের হয়। বাবা-মা দু'জনেই সন্তান প্রতিপালন করে ও খাওয়ানোর ভার নেয়। ৬৫-৭০ দিন পর্যন্ত ছানারা বাসায় থাকে। উড়তে শেখার তিন মাস পর পর্যন্ত ছানারা বাবা-মার সাথে থাকে। চার মাস পরে তারা পিতা-মাতা কর্তৃক বিতাড়িত হয় ও নিজস্ব এলাকার সন্ধানে ঘুরে বেড়ায়। ছয় বছর বয়সে এরা প্রজননক্ষম হয়। খুব কম সংখ্যক ছানাই পূর্ণবয়স্ক সিন্ধুঈগলে পরিণত হতে পারে। এরা ত্রিশ বছর পর্যন্ত বাঁচে।
মেতল
মেতল (Methala) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে মেথল শহরের জনসংখ্যা হল ৩৬,৩১৭ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে মেথল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ইন্দোরি পোহা (চিঁড়া)
ভারত জুড়ে পাওয়া অন্যান্য জাতের পোহা থেকে ভিন্ন ইন্দোরি পোহা সরাসরি অন্যান্য উপকরণ দিয়ে রান্না না করে ভাপে রান্না করা হয়। এটি ইন্দোরি পোহাকে এর স্বতন্ত্র স্বাদ, কোমলতা ও সুগন্ধি প্রদান করে। ভারতের ঐতিহ্যবাহী পোহায়ের বিপরীতে বিক্রেতারা সাধারণত চিনাবাদামের পরিবর্তে মটর পছন্দ করে। ইন্দোরি পোহা সাধারণত জালেবির সাথে পরিবেশন করা হয়।
ইতিহাস
ইন্দোরি পোহা এর উৎপত্তিস্থল ইন্দোর শহরের নামের অনুরূপ। এটা ধারণা করা হয় যে এটি ভারতের স্বাধীনতার (১৯৪৭) পরে তৈরি হয়েছিল। ইন্দোরি পোহার প্রস্তুতপ্রণালী যদিও বিক্রেতা থেকে বিক্রেতাদের মধ্যে ভিন্নতর হয়ে থাকে, সাধারণত এটি উত্তর ও মধ্য ভারতীয় মশলা, জলখাবার ও নমকিনের মিশ্রণের সাথে আসে।
ইন্দোরি পোহা প্রধানত শহরের অন্যান্য জনপ্রিয় জলখাবার "কচুরি-সামোসা" এর পাশাপাশি সকালের সময় শহর জুড়ে বিক্রেতারা বিক্রি করেন। এটি আশেপাশের শহর উজ্জয়িন, দেওয়াস, সাগর, ধর, রতলাম ও ভোপালেও পাওয়া যায় এবং এটি মহারাষ্ট্র, গুজরাট, উত্তর প্রদেশ ও বিহারে একটি খুব জনপ্রিয় খাবার হয়ে উঠছে।
প্রথম আলো বর্ষসেরা বই
right|thumb|প্রথম আলো বর্ষসেরা গ্রন্থ ২০০৬ পুরস্কার বিতরণী অনুষ্ঠানে দুই বিচারক [[আবদুল মান্নান সৈয়দ ও সৈয়দ মনজুরুল ইসলাম]] প্রথম আলো বর্ষসেরা বই বাংলাদেশের অন্যতম বার্ষিক গ্রন্থ পুরস্কার। এটি ১৪১০ বঙ্গাব্দে দৈনিক প্রথম আলো পত্রিকা কর্তৃক প্রবর্তিত হয়। প্রতি বছর একটি সৃজনশীল ও একটি মননশীল বইকে এ পুরস্কার দেওয়া হয়। পুরস্কারের মূল্যমান ৫০ হাজার টাকা; সঙ্গে রচয়িতাকে একটি সম্মাননা পত্র এবং একটি ক্রেস্ট প্রদান করা হয়।
পুরস্কারপ্রাপ্তির যোগ্যতা
বইয়ের লেখককে অবশ্যই বাংলাদেশের নাগরিক হতে হবে। বইটি বাংলা ভাষায় মৌলিকভাবে রচিত ও বাংলাদেশ থেকে প্রকাশিত হতে হবে। প্রতি বাংলা সনের ১ বৈশাখ থেকে ৩০ চৈত্র পর্যন্ত সময়পরিধিতে প্রকাশিত সৃজনশীল ও মননশীল গ্রন্থাদি এ পুরস্কারের জন্য বিবেচনা করা হবে।
নির্বাচন পদ্ধতি
পাঁচ সদস্যের একটি বিচারকমণ্ডলী বর্ষসেরা বই দুটি নির্বাচন করবেন। ‌‌‌প্রথম আলো কর্তৃপক্ষ একটি "প্রাথমিক মনোনয়ন পর্ষদ" গঠন করবে। এই পর্ষদ পুরস্কারের জন্য দাখিলকৃত বইগুলো থেকে প্রাথমিকভাবে বাছাই করে প্রতি শ্রেণিতে ১০-১২টি বই বিচারকমণ্ডলীর কাছে উপস্থাপন করবে। বিচারকমণ্ডলী সর্বসম্মতভাবে বা গণতান্ত্রিক পদ্ধতিতে সকল বিচারকের মূল্যায়ন সমন্বিত করে পুরস্কার ধার্য করবেন। বিচারকমণ্ডলী সমীচীন মনে করলে তাৎপর্যপূর্ণ অথচ পুরস্কারের জন্য দাখিলকৃত নয় এমন গ্রন্থও এ পুরস্কারের জন্য বিবেচনায় নিতে পারবেন। বিচারকমণ্ডলীর সিদ্ধান্তই প্রথম আলো বর্ষসেরা বই‌‌-এর জন্য চূড়ান্ত বলে গণ্য হবে।
সমালোচনা
১৪১৪ বঙ্গাব্দের প্রথম আলো বর্ষসেরা বইয়ের বিচারক খোন্দকার আশরাফ হোসেন অভিযোগ করেছেন যে যদিও তারা বিচারকরা আলতাফ হোসেনের পাখি বলেকে বর্ষসেরা বই নির্বাচন করেননি তা সত্ত্বেও বিচারকদের মতের বিরুদ্ধে পাখি বলেকে পুরস্কৃত করা হয়। প্রথম আলো নিজস্ব প্রকাশনা সংস্থা 'প্রথমা প্রকাশনের' বইকে অগ্রাধিকার দেয় বলেও অভিযোগ রয়েছে।
পুরস্কারপ্রাপ্ত বইয়ের তালিকা
thumb|right|৪00px| ১৪১৬ বঙ্গাব্দের দুই পুরস্কার বিজয়ী পাশে নিয়ে প্রধান বিচারক অধ্যাপক [[আবদুল্লাহ আবু সায়ীদ]]
ক্লে কাউন্টি প্রগ্রেস
ক্লে কাউন্টি প্রগ্রেস হ'ল উত্তর ক্যারোলিনা, ক্লে কাউন্টি ভিত্তিক একটি সাপ্তাহিক সংবাদপত্র, যা উত্তর ক্যারোলিনা ক্লে কাউন্টি ও চেরোকি কাউন্টি এবং জর্জিয়ার টাউনস কাউন্টি জুড়ে প্রকাশিত হয়।
রামেন্দু মজুমদার
রামেন্দু মজুমদার (জন্ম ৯ আগস্ট ১৯৪১) খ্যাতিমান বাংলাদেশী অভিনেতা, মঞ্চ নির্দেশক, নির্মাতা। তিনি ঢাকার মঞ্চ নাটক আন্দোলনের পথিকৃৎ। মঞ্চের পাশাপাশি তিনি টেলিভিশন ও চলচ্চিত্রেও অভিনয় করেছেন। শিল্পকলায় অবদানের জন্য বাংলাদেশ সরকার তাকে ২০০৯ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রারম্ভিক জীবন
রামেন্দু মজুমদারের জন্ম ১৯৪১ সালের ৯ আগস্ট লক্ষ্মীপুরে। তার পিতা কুন্তল কৃষ্ণ মজুমদার ও মাতা লীলা মজুমদার। তিনি কুমিল্লা ভিক্টোরিয়া সরকারি কলেজ থেকে উচ্চমাধ্যমিক পাশ করেন। তিনি ঢাকা বিশ্ববিদ্যালয় থেকে ইংরেজিতে বিএ (অনার্স) ও এমএ পাস করেন।
কর্মজীবন
পড়াশোনা শেষে তিনি অধ্যাপনাকে বেছে নেন পেশা হিসেবে। চৌমুহনী কলেজে বছর তিনেক অধ্যাপনার পর পেশা পরিবর্তন করে যোগ দেন বিজ্ঞাপন শিল্পে ১৯৬৭ সালে করাচীতে। ১৯৭২ এ দেশে ফিরে বিটপী অ্যাডভার্টাইজিং এ পরিচালক হিসেবে যোগ দেন। এবং ১৯৯৩ এ প্রতিষ্ঠা করেন এক্সপ্রেশানস্‌- যেখানে এখন তিনি ব্যবস্থাপনা পরিচালক হিসেবে কর্মরত।
স্বাধীনতা যুদ্ধে অবদান
স্বাধীনতা যুদ্ধের সময় স্বাধীনবাংলা বেতার কেন্দ্রের কয়েকটি অনুষ্ঠানে অংশ নেন তিনি এবং বঙ্গবন্ধুর বক্তৃতা, বিবৃতির একটি ইংরেজি সংকলন সম্পাদনা করে দিল্লী থেকে প্রকাশ করেন।
অভিনয় জীবন
১৯৫৮ সাল থেকে তিনি মঞ্চে নিয়মিত অভিনয় ও নির্দেশনার কাজ শুরু করেন। ১৯৬১ সালে বেতারে ও '৬৫ সালে টেলিভিশনে নাট্যশিল্পী হিসেবে যুক্ত হন। মঞ্চে অভিনয় করছেন ৫০ বছরেরও বেশি সময় ধরে। দীর্ঘকাল তিনি সংবাদ উপস্থাপনায় করেছেন।
ব্যক্তিগত জীবন
তিনি অভিনেত্রী ফেরদৌসী মজুমদারকে বিয়ে করেন। তাদের একমাত্র কন্যা - ত্রপা মজুমদার। ত্রপা একজন অভিনেত্রী ও নির্মাতা।
টিপরি নৃত্য
টিপরি নৃত্য হল ভারতের পাঞ্জাব রাজ্যের পাতিয়ালা এবং হরিয়ানা রাজ্যের আম্বালার জনপ্রিয় একটি পাঞ্জাবি লাঠি নৃত্য।
শৈলী
জেমসের মতানুসারে (১৯৭৪) টিপরির আরেকটি শৈলীতে, মেয়েরা ছোট লাঠি নিয়ে নাচে এবং লাঠিগুলি ঠোকাঠুকি করে বিশেষ একটি ছন্দ সৃষ্টি করে। এই নাচের সময় কোনও গান গীত হয়না। ধিল্লোঁ (১৯৯৮) টিপরির আরও একটি শৈলীর কথা জানান যেখানে নৃত্যশিল্পীরা দুটি লাঠি বহন করে। প্রতি শিল্পী প্রথমে তার নিজের লাঠি এবং তারপরে অন্যান্য শিল্পীর লাঠিতে ঠোকে। অংশগ্রহণকারীরা একটি বৃত্তে ঘোরে এবং শরীরে বিভঙ্গ আনে। তবে, টিপরির এই রূপটি মুলতান, বাহাওয়ালপুর এবং উত্তর-পশ্চিম পাঞ্জাব, পাকিস্তানে ডানডাস নামে পরিচিত।
বামন দ্বাদশী
বামন দ্বাদশী হল হিন্দু দেবতা বামন কে উৎসর্গ করা একটি উৎসব। ভাদ্র মাসের চন্দ্র পক্ষে এই উৎসবটি অনুষ্ঠিত হয়। ২০০০ সালে ট্রিবিউনে সিং লেখেন যে "গুজরাটের দান্ডিয়ার স্থানীয় সংস্করণ এবং পাতিয়ালা ও আম্বালা জেলার বৈশিষ্ট্যযুক্ত টিপরি জনপ্রিয়তা হারাচ্ছে। এর প্রদর্শন এখন বামন দ্বাদশীর অনুষ্ঠানেই সীমাবদ্ধ।" সিং এর মতে (২০০০) "বামন দ্বাদশী একটি স্থানীয় উৎসব যা কেবল পতিয়ালা এবং আম্বালা জেলায় উদযাপিত হয়। অন্য কোথাও, লোকেরা এটির কথা জানেনা। এখন, কেবল এই উৎসবে টিপরি প্রদর্শিত হয়।" সিং তারপরে বলেন যে বামন দ্বাদশী "হল ভগবান বিষ্ণুর বিজয় উদ্‌যাপন করা, যিনি বামন আকারে রাজা বালিকে প্রতারণা করে তিনটি বর আদায় করেছিলেন, তারপর তিনি দৈত্যে রূপান্তরিত হয়ে পৃথিবী ও আকাশের দখল নিয়ে বালির জীবন হরণ করেছিলেন"। উৎসব চলাকালীন টিপরি প্রতিযোগিতা অনুষ্ঠিত হয়। নৃত্যশিল্পীরা জোড়ায় নৃত্য করে, পরস্পরের লাঠিতে আঘাত করে এবং দড়ি ধরে রাখার সময় একটি ছন্দ তৈরি করে।
আন্তর্জাতিক জললেখবিজ্ঞান সংস্থা
আন্তর্জাতিক জললেখবিজ্ঞান সংস্থা (International Hydrographic Organization ইন্টারন্যাশনাল হাইড্রোগ্রাফিক অর্গানাইজেশন, সংক্ষেপে IHO আইএইচও; Organisation Hydrographique Internationale অর্গানিজাসিওঁ ইদ্রোগ্রাফিক আঁতেরনাসিওনাল) জললেখবিজ্ঞান বিষয়ক একটি আন্তঃসরকারি সংস্থা। ২০২১ সালের জানুয়ারি মাসে এটিতে ৯৪টি সদস্য রাষ্ট্র ছিল।
সংস্থাটির একটি মূল লক্ষ হল বিশ্বের সমুদ্র, মহাসমুদ্র ও নাব্য জলরাশিগুলির যথাযথ জরিপ ও সমুদ্র-মানচিত্রণ নিশ্চিত করা। এটি আন্তর্জাতিক মান নির্ধারণ, বিশ্বের বিভিন্ন জাতীয় পর্যায়ের জললেখবিজ্ঞান কার্যালয়সমূহের মধ্যে সমন্বয় সাধন এবং ক্ষমতা-নির্মাণ কর্মসূচীগুলির মাধ্যমে এই লক্ষ্য পূরণ করে থাকে।
সংস্থাটি জাতিসংঘের পর্যবেক্ষকের মর্যাদার অধিকারী। সেখানে এটিকে জললেখবৈজ্ঞানিক জরিপ ও সমুদ্র-মানচিত্রণ বিষয়ে সক্ষম কর্তৃত্বপূর্ণ সংস্থা হিসেবে বিবেচিত হয়। আন্তর্জাতিক চুক্তিসমূহে ও এই জাতীয় আইনি দলিলগুলিতে জললেখবিজ্ঞান ও সমুদ্র-মানচিত্রণ বিষয়ে আন্তর্জাতিক জললেখবিজ্ঞান সংস্থার আদর্শ ও বৈশিষ্ট্যায়নগুলিই সচরাচর ব্যবহার করা হয়।
আদিতে ১৯২১ খ্রিস্টাব্দে আন্তর্জাতিক জললেখবৈজ্ঞানিক কার্যালয় নামে সংস্থাটি প্রতিষ্ঠিত হয়েছিল। ১৯৭০ সালে এর নাম বদলে বর্তমান নামটি গ্রহণ করা হয়।
ফেডোরা (অপারেটিং সিস্টেম)
ফেডোরা একটি লিনাক্স ডিস্ট্রিবিউশন যা ফেডোরা প্রোজেক্ট এর দ্বারা নির্মিত ও আইবিএমের অধীনস্থ রেড হ্যাট এর পৃষ্ঠপোষকতায় রয়েছে, এছাড়াও বিভিন্ন প্রতিষ্ঠানের সহায়তা প্রাপ্ত। ফেডোরা মুক্ত ও ওপেন সোর্স সকল হালানাগাদকৃত সফটওয়্যার সরবরাহ করে থাকে।  ফেডোরা হল বাণিজ্যিক রেড হ্যাট এন্টারপ্রাইজ লিনাক্স ডিস্ট্রিবিউশন এবং পরবর্তীকালে সেন্টওএস -এর অপেক্ষাকৃত নতুন এবং হালনাগাদ সংস্করণ।
ফেডোরা ৩০ হতে, ফেডোরা পাঁচটি ভিন্ন সংস্করণে উপলব্ধ: ওয়ার্কস্টেশন( Workstation ) ব্যক্তিগত কম্পিউটার এর জন্য, সার্ভার( Server ) সার্ভারের জন্য,  CoreOS  - ক্লাউড কম্পিউটিং এর জন্য, সিলভারব্লু( Silverblue ) কন্টেইনার বেসড ডেস্কটপ এর জন্য, IoT - IoT যন্ত্রসমূহের জন্য।
ফেব্রুয়ারি ২০১৬ হিসাব অনুযায়ী আনুমানিক ১২ লাখ মানুষ ফেডোরা ব্যবহার করে, এমনকি লিনাস টরভল্ডস, লিনাক্স কার্নেল এর প্রতিষ্ঠাতা, একজন ফেডোরা ব্যবহারকারী।
বৈশিষ্ট্য
নতুন কিছু করার জন্যে ফেডোরার খ্যাতি রয়েছে। নতুন প্রযুক্তি গ্রহণ এবং আপস্ট্রিম লিনাক্স কমিউনিটির সাথে ঘনিষ্টভাবে কাজ করার জন্যেও ফেডোরা প্রশংসিত। পরিবর্তনগুলো আপস্ট্রিম করা মানে হচ্ছে, পরিবর্তনগুলো ফেডোরাতে সীমাবদ্ধ না থেকে সবগুলো ডিস্ট্রোতেই সহজলভ্য হয়ে যাচ্ছে।
ফেডোরার জীবনকাল তুলনামূলক ছোট, প্রতিটি মুক্তি কমপক্ষে ১৩ মাসের জন্যে সমর্থন পায়। পুনরায় ইনস্টল করা ব্যতীত ফেডোরাকে এক মুক্তি থেকে অন্য মুক্তিতে পদোন্নতি ঘটানো যায়।
ফেডোরার ডিফল্ট ডেস্কটপ পরিবেশ হলো গ্নোম এবং ডিফল্ট ব্যবহারকারী ইন্টারফেস হলো গ্নোম শেল। অন্যান্য ডেস্কটপ পরিবেশ, যেমন, কেডিই প্লাজমা, এক্সএফসিই, এলএক্সডিই, মেট, এবং সিনামনও ইন্সটল ও ব্যবহার করা যায়।
প্যাকেজ পরিচালনা
বেশিরভাগ ফেডোরা সংস্করণে আরপিএম প্যাকেজ পরিচালনা সিস্টেম ব্যবহার করা হয়, আরপিএম প্যাকেজ পরিচালনার জন্য ডিএনএফ টুল হিসাবে ব্যবহার করে। ডিএনএফ libsolv ব্যবহার করে, যা একটি বহির্গত নির্ভরতা সমাধানকারী। ফ্লাটপ্যাক ডিফল্টরূপে অন্তর্ভুক্ত করা থাকে এবং উবুন্টু স্ন্যাপ পরবর্তীতে যোগ করা যেতে পারে। ফেডোরা ডেল্টা আরপিএম ব্যবহার করে যখন ইনস্টলড প্যাকেজগুলি ডেল্টা আপডেট সরবরাহের করে। একটি ডেল্টা আরপিএম একটি প্যাকেজের পুরানো এবং নতুন সংস্করণের মধ্যে পার্থক্য করতে পারে। এর অর্থ হল ইনস্টল করা প্যাকেজ এবং নতুনটির মধ্যে থাকা পরিবর্তনগুলিই ডাউনলোড করা হয় যা নেটওয়ার্ক ট্র্যাফিক এবং ব্যান্ডউইথ খরচ হ্রাস করে।
ফেডোরা কোরওএস এবং সিলভারব্লু সংস্করণগুলি আরপিএম-ওএসট্রি ব্যবহার করে, যা হোস্ট পরিচালনা করার জন্য একটি হাইব্রিড ট্রান্সাকশনাল ইমেজ/প্যাকেজ সিস্টেম। গতানুগতিক ডিএনএফ (বা অন্যান্য সিস্টেম) কন্টেইনারে ব্যবহৃত হয়।
নিরাপত্তা
ফেডোরা ডিফল্টরূপে সিকিউরিটি-এনহ্যান্সড লিনাক্স ব্যবহার করে, যা বাধ্যতামূলক অ্যাক্সেস নিয়ন্ত্রণ সহ বিভিন্ন ধরনের সুরক্ষা নীতি প্রয়োগ করে এবং ফেডোরা শুরুর দিকে তা গ্রহণ করেছিল। ফেডোরা একটি শক্ত নিরাপত্তা সরবরাহ করে এবং এর সমস্ত প্যাকেজগুলির জন্য পজিশন-ইন্ডিপেন্ডেন্ট এক্সিকিউটেবল (পিআইই) এর মতো কম্পাইলার ফিচার ব্যবহার করে যা ফেডোরাকে আরো শক্ত নিরাপত্তা সরবরাহ করে।
সফটওয়্যার
ফেডোরাতে অনেকগুলি সফটওয়্যার প্রি-ইন্সটল করা থাকে যেমন লিব্রেঅফিস এবং ফায়ারফক্স ব্রাউজার। অতিরিক্ত সফটওয়্যার পাওয়া যায় সফটওয়্যার রিপজিটরি থেকে এবং এটি ডিএনএফ প্যাকেজ ম্যানেজার বা গ্নোম সফটওয়্যার ব্যবহার করে ইনস্টল করা যায়।
আবার, অতিরিক্ত রিপজিটরি সিস্টেমে যুক্ত করা যেতে পারে, যাতে ফেডোরায় না পাওয়া সফটওয়্যারটি সহজেই ইনস্টল করা যায়। যেসব সফটওয়্যার অফিসিয়াল ফেডোরা রিপজিটরিতে পাওয়া যায়না, হয়তোবা এটি ফেডোরার মুক্ত সফটওয়্যারের সংজ্ঞাটি পূরণ করে না অথবা এর বিতরণ মার্কিন আইন লঙ্ঘন করতে পারে, যা তৃতীয় পক্ষের সংগ্রহস্থল রিপজিটরিতে করে ইনস্টল করা যেতে পারে। জনপ্রিয় তৃতীয় পক্ষের রিপজিটরিতে আরপিএম ফিউশন ফ্রি এবং নন-ফ্রি রিপজিটরি অন্তর্ভুক্ত রয়েছে। ফেডোরা ব্যবহারকারীদের কোর্প ( Copr ) নামে নিজস্ব রিপজিটরি তৈরি করার জন্য সহজেই ব্যবহারযোগ্য বিল্ড সিস্টেম সরবরাহ করে।
ফেডোরা ২৫ প্রকাশের পরে, অপারেটিং সিস্টেমটি ডিফল্টভাবে ওয়েল্যান্ড ডিসপ্লে সার্ভার প্রোটোকল ব্যবহার করে, যা এক্স উইন্ডো সিস্টেমকে প্রতিস্থাপন করেছে।
সিস্টেম ইনস্টলার
ফেডোরা সিস্টেম ইনস্টলার হিসাবে অ্যানাকোন্ডা ইনস্টলার ব্যবহার করে।থাম্ব|ফেডোরা ওয়ার্কস্টেশন ২২ ইনস্টলেশন সংক্ষিপ্তসার|311x311পিক্সেল
সংস্করণ
ফেডোরা ৩০ এর পর থেকে, এটি পাঁচটি সংস্করণে উপলব্ধ:
ফেডোরা মিডিয়া রাইটার বা ডিডি( dd ) কমান্ড ব্যবহার করে একটি লাইভ ইউএসবি ড্রাইভ তৈরি করতে পারে। এটি ব্যবহারকারীদের হার্ড ডিস্কে কোনও পরিবর্তন না করেই ফেডোরা চেষ্টা করার অনুমতি দেয়।
ল্যাবস
ডেবিয়ান মিশ্রণের অনুরূপভাবে, ফেডোরা প্রোজেক্ট ফেডোরা ল্যাবস নামে পরিচিত ফেডোরার কাস্টম বৈচিত্র্যগুলি বিতরণ করে। এগুলি জ্যোতির্বিজ্ঞান, স্নায়ুবিজ্ঞান, নকশা, গেমিং, গান, রোবোটিক্স এবং বৈজ্ঞানিক কম্পিউটিং (যাতে SciPy, Octave, Kile, Xfig এবং Inkscape অন্তর্ভুক্ত) এর মতো নির্দিষ্ট আগ্রহগুলিকে লক্ষ্য করে সফটওয়্যার প্যাকেজগুলির নির্দিষ্ট সেটগুলির সাহায্যে নির্মিত।
ফেডোরা এওএস (অ্যাপ্লায়েন্স অপারেটিং সিস্টেম) হল ফেডোরার একটি বিশেষ স্পিন যা সফটওয়্যার অ্যাপল্যাইয়েন্স জন্য মেমরির ফুটপ্রিন্ট কমিয়েছিল। অ্যাপল্যাইয়েন্সগুলি হল প্রি-ইনস্টল করা, পূর্বে সজ্জিত করা, সিস্টেম ইমেজসমূহ। এই স্পিনটি যে কারো পক্ষে (ডেভেলপার, স্বতন্ত্র সফটওয়্যার বিক্রেতা (আইএসভি), মূল সরঞ্জাম প্রস্তুতকারক (ওইএম), ইত্যাদি) ভার্চুয়াল অ্যাপ্লিকেশনগুলি তৈরি করা এবং মোতায়েন করা আরও সহজ করার উদ্দেশ্যে করা হয়েছিল।
স্পিনস এবং রিমিক্সসমূহ
ফেডোরা প্রোজেক্টটি আনুষ্ঠানিকভাবে "ফেডোরা স্পিনস" নামে বিতরণ করে যা বিভিন্ন ডেস্কটপ এনভায়রনমেন্ট সহ ফেডোরা (গ্নোম হল ডিফল্ট ডেস্কটপ এনভায়রনমেন্ট)। ফেডোরা ৩৪ হিসাবে বর্তমান অফিশিয়াল স্পিনগুলি হ'ল কেডিই, এক্সএফসিই, এলএক্সকিউটি, মেট-কম্পিজ, সিনামন, এলএক্সডিই, এসওএএস এবং আই৩ টাইলিং উইন্ডো ম্যানেজার বের হয়।
ফেডোরা সিস্টেমের স্পিনগুলি ছাড়াও, ফেডোরা প্রোজেক্টির অনুমতি না নিয়েই আনফিশিয়াল ভেরিয়েন্টগুলিকে "ফেডোরা রিমিক্স" শব্দটি ব্যবহার করার অনুমতি দেওয়া হয়, যদিও এর জন্য আলাদা লোগো (প্রদত্ত) ব্যবহার করতে হয়।
আর্কিটেকচার
x৮৬-৬৪ এবং আর্ম-এইচএফপি হল ফেডোরা দ্বারা সমর্থিত প্রাথমিক স্থাপত্যগুলি। পাইডোরা এবং ফেডবেরি হল রাস্পবেরি পাই এর জন্য বিশেষায়িত ফেডোরার ডিস্ট্রিবিউশন যা রাস্পবেরি পাই এর পাশাপাশি অন্যান্য এআরএম এবং এসবিসি সমর্থন করে। ফেডোরা স্থিতিশীল মুক্তি ২৬ -এর পর থেকে, ফেডোরা এআরএম এআরচ৬৪, আইবিএম পাওয়ার৬৪, আইবিএম পাওয়ার৬৪এলই, আইবিএম জেড("এস৩৯০এক্স"), এমআইপিএস -৬৪ইএল, এমআইপিএস-এল, আরআইএসসি-ভি গৌণ আর্কিটেকচার হিসাবে সমর্থন করে।
ফেডোরা ২৮ হল সর্বশেষ মুক্তি যা পিপিসি৬৪ সমর্থন করেছিল এবং ব্যবহারকারীদের লিটল এন্ডিয়ান পিপিসি৬৪এলই সংস্করণে যাওয়ার পরামর্শ দেওয়া হচ্ছে।
বিকল্পসমূহ
ফেডোরা প্রোজেক্ট আরও কয়েকটি সংস্করণ বিতরণ করে যা উপরে উল্লিখিত তুলনায় কম ব্যবহার হয় যেমন নেটওয়ার্ক ইনস্টলার এবং ন্যূনতম ইনস্টলেশন ইমেজগুলির মতো। এগুলি বিশেষ ক্ষেত্রে বা বিশেষজ্ঞ ব্যবহারকারীদের উদ্দেশ্যে করা হয়েছে যারা কাস্টম ইনস্টলেশন করতে চান এবং ফেডোরাকে স্ক্র্যাচ থেকে কনফিগার করতে চান।
এছাড়াও, ফেডোরার সমস্ত গ্রহণযোগ্য লাইসেন্স (কপিরাইট, ট্রেডমার্ক, এবং পেটেন্ট লাইসেন্স সহ) কেবলমাত্র রেড হ্যাট বা ফেডোরার জন্যই নয়, সমস্ত প্রাপকদের জন্যেও প্রযোজ্য। এর অর্থ হল যে কোনও "ফেডোরা-কেবল" লাইসেন্স, বা রেড হ্যাট বা ফেডোরা পূরণ করে এমন নির্দিষ্ট শর্তাদি সহ লাইসেন্সগুলি কিন্তু অন্য প্রাপকদের নিকটতা গ্রহণযোগ্য হবে না(ফলস্বরূপ প্রায় নন-ফ্রি)।
ইতিহাস
ফেডোরা নামটি ফেডোরা লিনাক্স থেকে প্রাপ্ত, এবং একটি স্বেচ্ছাসেবক প্রকল্প যা রেড হ্যাট এন্টারপ্রাইজ লিনাক্স ডিস্ট্রিবিউশনের জন্য অতিরিক্ত সফটওয়্যার সরবরাহ করতো এবং রেড হ্যাট "শ্যাডোম্যান" লোগোতে ব্যবহৃত বৈশিষ্ট্যযুক্ত ফেডোরা টুপি থেকে এর নাম ফেডোরা রাখা হয়। ওয়ারেন টোগামি ২০০২ সালে হাওয়াই বিশ্ববিদ্যালয়ের একটি স্নাতক প্রোজেক্ট হিসাবে ফেডোরা লিনাক্স শুরু করেছিলেন, যার উদ্দেশ্য ছিল সুপরীক্ষিতভাবে তৃতীয় পক্ষের সফটওয়্যার প্যাকেজগুলির জন্য একটি একক রিপজিটরি সরবরাহ করা যাতে রেড হ্যাট সফটওয়্যার খুঁজে পেতে, ডেভেলপ করতে এবং ব্যবহার করা সহজ হয়। ফেডোরা লিনাক্স এবং রেড হ্যাট লিনাক্সের মধ্যে মূল পার্থক্য হল ফেডোরার রিপজিটরি উন্নয়ন বিশ্ব স্বেচ্ছাসেবক কমিউনিটির সাথে সহযোগী হবে। ফেডোরা লিনাক্স শেষ পর্যন্ত ফেডোরা প্রোজেক্ট সাথে সংযুক্ত হয়ে এই সহযোগী পদ্ধতির সাথে চলেছিল।
ফেডোরা লিনাক্স ২০০৩ সালে চালু হয়, যখন রেড হ্যাট লিনাক্স সাপোর্ট বন্ধ করে দিয়েছিল। রেড হ্যাট এন্টারপ্রাইজ লিনাক্সকে রেড হ্যাটের একমাত্র আনুষ্ঠানিকভাবে সমর্থিত লিনাক্স ডিস্ট্রিবিউশন করা হয়, অন্যদিকে ফেডোরা একটি কমিউনিটি ডিস্ট্রিবিউশন হয়। রেড হ্যাট এন্টারপ্রাইজ লিনাক্সকে ফেডোরার সংস্করণ থেকে প্রকাশ করা হয়।
ফেডোরার ৭ এর আগে, ফেডোরাকে মূলত ফেডোরা কোর বলা হত দুটির মধ্যে মূল সফটওয়্যার রিপজিটরি - কোর এবং এক্সট্রার যেকোনো একটির নাম অনুসারে। ফেডোরা কোর সংস্করণ টিতে অপারেটিং সিস্টেমের জন্য প্রয়োজনীয় সমস্ত বেস প্যাকেজের পাশাপাশি ইনস্টলেশন সিডি/ডিভিডিসহ বিতরণ করা অন্যান্য প্যাকেজগুলি ছিল, এবং এটি শুধুমাত্র রেড হ্যাট ডেভেলপারদের দ্বারা রক্ষণাবেক্ষণ করা হয়েছিল। অন্যদিকে দ্বিতীয় রিপজিটরিটি যা ফেডোরা এক্সট্রা নামে পরিচিত ছিল, তা ফেডোরা কোর ৩ থেকে অন্তর্ভুক্ত করা হয় এবং এটি কমিউনিটি দ্বারা রক্ষণাবেক্ষণ করা হয়েছিল এবং ইনস্টলেশন সিডি/ডিভিডি এর সাথে বিতরণ করা হতো না। ফেডোরা ৭ প্রকাশের পরে, ফেডোরা কোর আর ফেডোরা এক্সট্রার মধ্যে পার্থক্য নির্মূল করা হয়েছিল।
ফেডোরা ২১ মুক্তির পরে, ফেডোরা ডিস্ট্রিবিউশনকে আধুনিকীকরণ ও উন্নয়নকে আরও চিত্তাকর্ষক করার প্রচেষ্টা চালানো হয় এবং তিনটি ভিন্ন সংস্করণ উপলব্ধ করা হয়: ব্যক্তিগত কম্পিউটারের জন্য ওয়ার্কস্টেশন, সার্ভারের জন্য সার্ভার এবং অ্যাটমিক, অ্যাটমিক সংস্করণ মূলত ক্লাউড কম্পিউটিং এর জন্য সংস্করণ।
ফেডোরা হল রেড হ্যাট ইনক. এর ট্রেডমার্ক। "ফেডোরা" নামটির জন্য ট্রেডমার্কের স্থিতির জন্য রেড হ্যাটের আবেদনটি কর্নেল বিশ্ববিদ্যালয় এবং ভার্জিনিয়া বিশ্ববিদ্যালয় লাইব্রেরি, ফেডোরা কমন্স ডিজিটাল রিপোজিটরি পরিচালনা সফটওয়্যারটির নির্মাতা দ্বারা বিতর্কিত হয়েছিল। ইস্যুটি সমাধান করা হয়েছিল এবং পক্ষগুলি একটি সহ-অস্তিত্ব চুক্তিতে সমঝোতা করেছিল যাতে বলা হয় যে কর্নেল-ইউভিএ প্রকল্পটি নামটি যখন স্পষ্টভাবে ডিজিটাল অবজেক্ট রিপোজিটরি সিস্টেমগুলির জন্য ওপেন সোর্স সফটওয়্যারটির সাথে যুক্ত হয় তখন নামটি ব্যবহার করতে পারে এবং যখন রেড হ্যাট নামটি স্পষ্টভাবে ব্যবহার করতে পারে ওপেন সোর্স কম্পিউটার অপারেটিং সিস্টেমের সাথে যুক্ত থাকবে।
২০২০ সালের এপ্রিলে, প্রকল্প নেতা ম্যাথিউ মিলার ঘোষণা দিয়েছিলেন যে ফেডোরা ওয়ার্কস্টেশনটি নতুন থিঙ্কপ্যাড ল্যাপটপে স্থানান্তর করবে, লেনোভোর এমন একটি নতুন অংশীদারিত্বের জন্য তিনি ধন্যবাদও জানিয়েছিলেন।
ফেডোরার স্থিতিশীল মুক্তিসমূহ
ফেডোরার তুলনামূলকভাবে স্বল্প জীবনচক্র রয়েছে: যেমন মুক্তি 'ক' সাপোর্ট থাকবে মুক্তি 'ক+২' মুক্তি হওয়ার ১ মাস পর্যন্ত এবং বেশিরভাগ সংস্করণের মধ্যে প্রায় ৬ মাসের ব্যবধান, যার মানে একটি ফেডোরা মুক্তির সাধারণত কমপক্ষে ১৩ মাসের জন্য বা সম্ভবত দীর্ঘতর সময়ের জন্য সমর্থিত। ফেডোরা ব্যবহারকারীরা পুনরায় ইনস্টল না করে পুরাতন মুক্তি থেকে নতুন মুক্তিতে আপগ্রেড করতে পারবেন। থাম্ব|ফেডোরা কোর ১ গ্নোম সংস্করণ ২.৪(নভেম্বর ২০০৩) থাম্ব|ফেডোরা মুক্তিসংখ্যা ১৫, গ্নোম ৩ এবং গ্নোম শেল সহ প্রথম মুক্তি(মে ২০১১) থাম্ব|ফেডোরা ২১, পরীক্ষামূলক ওয়েল্যান্ড এবং হাইডিপিআই সমর্থন নিয়ে আসে(ডিসেম্বর ২০১৪) বর্তমান সর্বশেষ স্থিতিশীল মুক্তি হল ফেডোরা ৩৪, যা ২৭ এপ্রিল ২০২১ সালে মুক্তি পেয়েছে।
র'হাইড
র'হাইড হল ফেডোরার ডেভেলপমেন্ট শাখা। এটি সম্পূর্ণ ফেডোরা ডিস্ট্রিবিউশনের একটি অনুলিপি যেখানে পরবর্তী স্থিতিশীল মুক্তির অন্তর্ভুক্ত হওয়ার আগে নতুন সফটওয়্যার যুক্ত ও পরীক্ষা করা হয়। যেমন, র'হাইড প্রায়শই বর্তমান স্থিতিশীল মুক্তির চেয়ে বেশি বৈশিষ্ট্যসমৃদ্ধ। অনেক ক্ষেত্রে, সফটওয়্যারগুলো সিভিএস, সাবভার্সন বা গিট সোর্স কোড স্ন্যাপশট দ্বারা তৈরি যা প্রায়ই সক্রিয়ভাবে প্রোগ্রামারদের দ্বারা উন্নত করা হয়। যদিও র'হাইডকে উন্নীত ব্যবহারকারী, পরীক্ষক এবং প্যাকেজ রক্ষণাবেক্ষণকারীদের লক্ষ্য করা হয়েছে, যাতে এটি প্রাথমিক অপারেটিং সিস্টেম হতে সক্ষম হতে পারে। র'হাইড শাখায় আগ্রহী ব্যবহারকারীরা প্রায় প্রতিদিন হালনাগাদ পান এবং সমস্যা সমাধানে সহায়তা করেন। র'হাইড ব্যবহারকারীদের বিভিন্ন মুক্তির মধ্যে উন্নীত করতে হয় না কারণ এটি রোলিং রিলিজ হালনাগাদের আদর্শ অনুসরণ করে।
ক্রিকেটে গুরুতর দুর্ঘটনার তালিকা
নিচের তালিকাটি ক্রিকেট খেলোয়াড়দের সম্পর্কীত তালিকা যারা খেলা চলাকালীন সরাসরি আঘাত পেয়ে মৃত্যুবরণ করেন অথবা পিচে থাকা অবস্থায় আহত হয়ে পরবর্তী সময়ে মৃত্যুবরণ করেছেন।
জুবাইদা গুলশান আরা
জুবাইদা গুলশান আরা (জন্ম ১৯৪২ - মৃত্যু ২০১৭) একজন বাংলাদেশী গল্পকার, ঔপন্যাসিক, শিশুসাহিত্যিক। সাহিত্যে অবদানের জন্য তিনি ২০০৫ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
প্রাথমিক জীবন ও শিক্ষা
জুবাইদা গুলশান আরা ১৯৪২ সালে তৎকালীন ব্রিটিশ ভারতের (বর্তমান বাংলাদেশ) খুলনা জেলায় জন্মগ্রহণ করেন। তার বাবা মুহাম্মদ ইউনুস ও মা আঞ্জুমান আরা। তার বাবা ছিলেন একজন প্রকৌশলী। সাত ভাই ও দুই বোনের মধ্যে তিনি ছিলেন ষষ্ঠ। বাবার বদলীর সরকারী চাকরির জন্য তার শৈশব কাটে প্রথমে ভারতের কোলকাতায় ও পরে দার্জিলিং কার্সিয়ং কালিম্পংয়ের পাহাড়ে। তার শিক্ষাজীবনের শুরু হয় টাঙ্গাইল জেলার বিন্দুবাসিনী সরকারী বালিকা উচ্চ বিদ্যালয়ে। সেখানে পড়াশুনার পাশাপাশি গান ও আবৃত্তিতে তিনি দক্ষতা ও সুনাম অর্জন করেন। ময়মনসিংহ জেলার বিদ্যাময়ী সরকারী বালিকা উচ্চ বিদ্যালয় থেকে ম্যাট্রিক পাস করে আনন্দমোহন কলেজে ভর্তি হন। পরে ইডেন মহিলা কলেজ থেকে বিএ এবং ঢাকা বিশ্ববিদ্যালয় থেকে বাংলায় এমএ পাস করেন।
কর্মজীবন
জুবাইদা গুলশান আরা কর্মজীবন শুরু করেন ভিকারুননিসা নূন গার্লস স্কুলে শিক্ষকতার দিয়ে। তিনি ১৯৬৩ সাল থেকে ১৯৬৪ সাল পর্যন্ত শিক্ষকতার পর ১৯৬৪ সালে পাবলিক সার্ভিস কমিশন থেকে নির্বাচিত হয়ে ইডেন মহিলা কলেজ-এ প্রভাষক হিসেবে যোগদান করেন। ২০০২-২০০৬ সাল পর্যন্ত বাংলাদেশ শিশু একাডেমির চেয়ারম্যান হিসেবে দায়িত্ব পালন করেন। এছাড়া ২০১১ সালে কণ্ঠশিল্পী হিসেবে প্রকাশ করেন বাংলা গানের অ্যালবাম 'গান আমার পরশমণি'।
সাহিত্যকর্ম
জুবাইদা সপ্তম শ্রেণি থাকাকালীন লেখালেখি শুরু করেন। তার প্রথম কবিতা ‘দিলরুবা' পত্রিকায় প্রকাশিত হয়। পরে দশম শ্রেণি থেকে নিয়মিত লেখালেখি করেন।
পারিবারিক জীবন
তিনি মাহমুদ-উল-আমীনের সাথে বিবাহ বন্ধনে আবদ্ধ হন। মাহমুদ-উল-আমীন ঢাকা বিশ্ববিদ্যালয়ের একজন অধ্যাপক ছিলেন। তাদের দুই মেয়ে। বড় মেয়ে মুসবাহ একজন চারুশিল্পী এবং ছোট মেয়ে মেহতাব আমিন একজন আলোকচিত্রী।
গ্রন্থতালিকা
গল্প
শিশুসাহিত্য
মৃত্যু
১৯ মার্চ ২০১৭ সালে ঢাকার সিদ্ধেশ্বরীর একটি বেসরকারি হাসপাতালে ৭৫ বছর বয়সে মৃত্যুবরণ করেন।
শেরিডান লাভ
শেরিডান লাভ (ডালাস, টেক্সাস, অক্টোবর ১৩, ১৯৮৪) একজন মার্কিন পর্নোগ্রাফিক অভিনেত্রী।
কপাল
মানুষের শারীরস্থানে, কপাল হল মাথার একটি এলাকা যা তিনটি বৈশিষ্ট্য দ্বারা আবদ্ধ, দুটি মাথার খুলির হাড় এবং একটি মাথার খুলির চামড়া। কপালের উপরের অংশটি চুলের রেখা দ্বারা চিহ্নিত করা হয়, যে অংশে মাথার ত্বকে চুল গজায় তার প্রান্ত। কপালের নীচের অংশটি ভুরুর হাড়ের উচ্চতা দ্বারা চিহ্নিত করা হয়, চোখের উপরে মাথার খুলির হাড়ের বৈশিষ্ট্য। কপালের দুই পাশ টেম্পোরাল রেখা দ্বারা চিহ্নিত করা হয়, একটি হাড়ের বৈশিষ্ট্য যা ভুরুর হাড়ের সাথে করোনাল সিউচার রেখার সাথে সংযুক্ত থাকে। যাইহোক, ভ্রু কপালের অংশ গঠন করে না।
টার্মিনোলজিয়া অ্যানাটোমিকাতে, সিনসিপুটকে ল্যাটিন "কপাল" এর সমতুল্য হিসাবে দেখানো হয়েছেয়। (সিনসিপুটের ব্যুৎপত্তি: আধা- "অর্ধ" + ক্যাপুট "মাথা" থেকে। )
গঠন
কপাল মাথার সামনের হাড়ের স্কোয়ামাস অংশ। এখানে থাকা পেশীগুলি হল অক্সিপিটোফ্রন্টালিস পেশী, প্রোসেরাস, এবং কোরাগেটর সুপারসিলি পেশী, যার সবকটিই মুখের স্নায়ুর টেম্পোরাল শাখা দ্বারা নিয়ন্ত্রিত হয়।
রুবেন আলফ্রেডো টোরেস জাভালা
রুবেন আলফ্রেডো টোরেস জাভালা (জন্মঃ ১৪ সেপ্টেম্বর ১৯৬৮) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১৪ সালের দিকে মেক্সিকো কংগ্রেসের ৬১তম আইনসভা র নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছেন।
জেমস্টাউন নিউজ
জেমস্টাউন নিউজ হ'ল একটি মার্কিন সাপ্তাহিক সংবাদপত্র, যা উত্তর ক্যারোলাইনার জেমস্টাউন কাউন্টি ও গিলফোর্ড কাউন্টিতে জুড়ে প্রকাশিত হয়।
অভিনিসেরি
অভিনিসেরি (Avinissery) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে অবিনিস্সের্য এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ম্যাগি সিফ
ম্যাগি সিফ (জন্মঃ ১৯৭৪) হচ্ছেন একজন মার্কিন চলচ্চিত্র এবং টেলিভিশন অভিনেত্রী। মূলত টেলিভিশন অভিনেত্রী হিসেবেই ম্যাগির খ্যাতি বেশি, তিনি ম্যাড মেন এবং সন্স অব এনার্কি নাটকে অভিনয় করে খ্যাতি কুড়ান, এছাড়াও বিলিয়ন্স নামেরও একটি নামকরা টেলিভিশন ধারাবাহিকে তিনি অভিনয় করেছেন। ২০০৪ সালে তিনি তার কর্মজীবন শুরু করেন টেলিভিশনের মাধ্যমেই, রেসকিউ মি ছিলো তার অভিনীত প্রথম নাটক। ২০০৭ সালে মাইকেল ক্লেটন নামের একটি চলচ্চিত্রে একেবারেই একটি ছোটো ভূমিকায় অভিনয় করেন তিনি, এবং এটিই ছিলো তার অভিনীত প্রথম চলচ্চিত্র। একই বছর তার দেন শি ফাউন্ড মি নামের আরেকটি চলচ্চিত্র বের হয়, এই চলচ্চিত্রে তিনি লিলি নামের এক চরিত্রে অভিনয় করেন। এরপর ২০০৮ সালে তার অভিনয় করা কোনো চলচ্চিত্র মুক্তি পায়নি, তবে ২০০৯ সালে তার অভিনীত তিনটি চলচ্চিত্র মুক্তি পায় এবং ২০১৩ সালে প্রথমেই মুক্তি পায় কনকাশন যেটাতে ম্যাগি একজন সমকামী মহিলার চরিত্রে অভিনয় করেছিলেন। ২০০৯ থেকে ২০১৩ সালের মাঝখানে তার অভিনীত কোনো চলচ্চিত্র মুক্তি পায়নি।
তিনি অভিনয়ে এমএফএ সম্পন্ন করেছেন নিউ ইয়র্ক বিশ্ববিদ্যালয়ের টিশ স্কুল অফ আর্টস থেকে।
জেভিয়ের উডস
অস্টিন ওয়াটসন (জন্ম: সেপ্টেম্বর ৪, ১৯৮৬) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন। সেখানে তিনি ডাব্লিউডাব্লিউই র ব্র্যান্ডে জেভিয়ের উডস নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছে বিগ ই এবং কফি কিংস্টন।
জোরকুল হ্রদ
জোরকুল (বা সির-ই-কোল)পা মীর পর্বতের একটি হ্রদ, যা আফগানিস্তান ও তাজিকিস্তানের সীমান্ত বরাবর অবস্থিত। এটা পূর্ব-পশ্চিমে প্রায় 25 কিমি প্রসারিত ।পূর্ব থেকে পশ্চিমে আফগান-তাজিক সীমান্ত রয়েছে, যা দক্ষিণে বাঁক নিয়েছে কনকর্ড শৃংগের কাছে,হ্রদের ১৫ কিলোমিটার দক্ষিণে। হ্রদের উত্তরাংশ তাজিকিস্তানে রয়েছে; জোরকুল প্রাকৃতিক সংরক্ষণের অংশ হিসেবে সংরক্ষিত হয়। হ্রদ থেকে নির্গত হয়েছে পামির নদী, যা পশ্চিম-প্রবাহিনী হয়ে আফগান-তাজিক সীমান্ত বরাবর বইছে। এই হ্রদটি আমু দরিয়া বা অক্সাস নদীর উতস। হ্রদের দক্ষিণে দাঁড়িয়ে রয়েছে, মহান পামীর পর্বতমালা।
হ্রদটি প্রাচীন সিল্ক রোড-এর উপরে অবস্থান করে।   চীনা ঐতিহাসিক রেকর্ড অনুযায়ী, হ্রদটিকে উল্লেখ করা  হয় "মহান ড্রাগন পুল" হিসাবে.
একদা হ্রদটি ওয়াখান-এর মীরের রাজত্বের অংশ বিশেষ ছিল।কিন্তু ১৮৯৫ সালে রাশিয়া এবং ব্রিটিশদের মধ্যে হওয়া চুক্তি অনুযায়ী, হ্রদটি রাশিয়া ও আফগানিস্তানের সীমান্ত বলে নির্দেশিত হয়।
মার্কো পোলো'র লেখাতে, সম্ভবত হ্রদটির উল্লেখ পাওয়া যায়। আধুনিক সময়ের প্রথম ইউরোপীয়, যিনি হ্রদটি পরিদর্শন করেন ১৮৩৮ সালে, তিনি হলেন, ব্রিটিশ নৌবাহিনীর অফিসার জন উড । সির-ই-কোল পরিচিত হয়ে ওঠে ব্রিটিশ সম্রাজ্ঞী ভিক্টোরিয়ার নামে, 'লেক ভিক্টোরিয়া' বলে, যদিও, উড এই নামটি অস্বীকার করেন   । ব্রিটিশরা এই হ্রদটিকে 'পামীরের লেক ভিক্টোরিয়া' বলে উলীখ করতেন।
আরোয়াল জেলা
থাম্ব|সন নদী আরোয়াল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর আরোয়াল। আরোয়াল জেলা আগে জেহানাবাদ জেলার অংশ ছিল।
২০১১ সালের পরিস্থিতি অনুসারে, বিহার শেখপুরা ও শেওহর জেলার পরই বিহারের তৃতীয় সবচেয়ে কম জনবহুল জেলা।
ইতিহাস
১৯৯৭ সালে অরোয়াল জেলার লক্ষ্মণপুর বাথেতে একটি দলিত গণহত্যার ঘটনা ঘটে। বর্তমানে অরোয়াল জেলা রেড করিডোরের অংশ।
ভূগোল
অরোয়াল জেলার আয়তন । আয়তনের দিক থেকে এই জেলা কানাডার ফলি দ্বীপের প্রায় সমান।
অর্থনীতি
অরোয়াল জেলার অর্থনীতি মূলত কৃষিভিত্তিক। এই জেলায় বিশেষ শিল্প দেখা যায় না। ধান, গম ও ডাল এই জেলার প্রধান কৃষিজ ফসল। এই জেলায় সেচের সুবন্দোবস্ত থাকলেও পরিকাঠামো ও বিদ্যুতের অভাবে কৃষকরা তাতে বিশেষ উপকার পান না।
বিভাগ
অরোয়াল জেলা মগধ বিভাগের অন্তর্গত। ২০০১ সালের ২০ অগস্ট জেহানাবাদ জেলা বিভাজিত করে এই জেলা গঠন করা হয়। এই জেলায় একটি মাত্র মহকুমা রয়েছে। সেটি হল অরোয়াল সদর। এই মহকুমাটি আবার চারটি ব্লকে বিভক্ত। এগুলি হল: অরোয়াল, কারপি, কেলের, কুরথা ও সূর্যপুর বনশি।
জনপরিসংখ্যান
২০১১ সালের জনগণনা অনুসারে, অরোয়াল জেলার জনসংখ্যা ৭০০,৮৪৩। জনসংখ্যার দিক থেকে এই জেলা ভুটান রাষ্ট্র বা মার্কিন যুক্তরাষ্ট্রের নর্থ ডাকোটা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫০২তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৯.২১%। অরোয়াল জেলায় লিঙ্গানুপাতের হার প্রতি ১০০০ পুরুষে ৯২৭ জন মহিলা এবং সাক্ষরতার হার ৬৯.৫৪%।
১৯৯১ বাংলাদেশ ঘূর্ণিঝড়
১৯৯১ সালের ঘূর্ণিঝড় (IMD পরিচিতিঃ BOB 01, JTWC পরিচিতিঃ 02B) নিহতের সংখ্যা বিচারে স্মরনকালের ভয়াবহতম ঘূর্ণিঝড়গুলির মধ্যে একটি। এটি ১৯৯১ সালের ২৯শে এপ্রিল বাংলাদেশে দক্ষিণপূর্ব চট্টগ্রাম বিভাগের উপকূলীয় অঞ্চলে প্রায় ২৫০কিমি/ঘণ্টা বেগে আঘাত করে। এই ঘূর্ণিঝড়ের ফলে ৬মিটার (২০ ফুট) উচ্চতার জলোচ্ছ্বাস উপকূলীয় এলাকা প্লাবিত করে এবং এর ফলে প্রায় ১,৩৮,০০০ মানুষ নিহত হয় এবং প্রায় ১ কোটি মানুষ তাদের সর্বস্ব হারায়।
আবহাওয়াতাত্ত্বিক ইতিহাস
left|thumb|ঘূর্ণিঝড়টির গতিপথ মৌসুমি বায়ুর প্রভাবে ২২শে এপ্রিল, ১৯৯১ বঙ্গোপসাগরে একটি গভীর নিম্মচাপের সৃষ্টি হয়। বাতাসে গতিবেগের ও নিম্মচাপের আকার বৃদ্ধির সাথে সাথে এটি ২৪শে এপ্রিল 02B ঘূর্ণিঝড়ে রূপ নেয়। ঘূর্ণিঝড়টি উত্তর-পূর্বদিকে অগ্রসর হওয়ার সাথে সাথে এর শক্তি আরও বাড়তে থাকে। ২৮ ও ২৯ এপ্রিল এটির তীব্রতা প্রচন্ড বৃদ্ধি পায় এবং গতিবেগ ১৬০ মাইল/ঘণ্টায় পৌছায় যা একটি ক্যাটাগরী-৫ ঘূর্নিঝড়ের সমতুল্য। ২৯শে এপ্রিল রাতে এটি চট্টগ্রামের উপকূলবর্তি অঞ্চলে ১৫৫ মাইল/ঘণ্টা বেগে আঘাত করে যা ক্যাটাগরী-৪ ঘূর্ণিঝড়ের সমতুল্য। স্থলভাগে আক্রমণের পর এর গতিবেগ ধীরে ধীরে হ্রাস পায় এবং ৩০শে এপ্রিল এটি বিলুপ্ত হয়।
প্রভাব
thumb|left|ঘূর্ণিঝড়ে চট্টগ্রামের [[সন্দ্বীপ|সন্দ্বীপে নিহত কিছু মানুষ]] thumb|left|একটি ক্ষতিগ্রস্ত গ্রাম, ঝড়ের প্রায় ১ সপ্তাহ পরের ছবি
মৃত্যু
এই ঘূর্নিঝড়ে প্রায় ১ লক্ষ ৩৮ হাজার মানুষ নিহত হয়। এদের বেশিরভাগই নিহত হয় চট্টগ্রাম জেলার উপকূল ও উপকূলীয় দ্বীপসমূহে। সন্দ্বীপ, মহেশখালী, হাতিয়া ইত্যাদী দ্বীপে নিহতের সংখ্যা সর্বাধিক। যাদের মধ্যে বেশিরভাগই ছিল শিশু ও বৃদ্ধ। ১৯৭০ এর ভোলা ঘূর্নিঝড়ের পর অনেক সাইক্লোন শেল্টার নির্মাণ করা হলেও সচেতনতা ও অজ্ঞাতার কারণে অনেকেই সাইক্লোনের মাত্র ঘণ্টাখানেক আগে সেখানে আশ্রয় নেয়। অনেকেই ঝড়ের ভয়াবহতা বেশি হবে না এই আশায় আশ্রয় কেন্দ্রে উপস্থিত হয় নি। ধারণা করা হয় প্রায় ২০ লক্ষ লোক আশ্রয়কেন্দ্রে না গিয়ে বিপদজনক স্থানে অবস্থানের কারণে ঘূর্নিঝড়ে আক্রান্ত হয়।
আর্থিক ক্ষতি
thumb|দুকূল প্লাবিত [[কর্ণফুলী নদী]] ধারণা করা হয় এই ঘূর্ণিঝড়ের কারণে প্রায় ১.৫ বিলিয়ন ডলারের (১৯৯১ মার্কিন ডলার) ক্ষতি হয়। সাগর ও নদীর উপকূল প্লাবিত হয়। কর্নফুলি নদীর তীরে কঙ্ক্রিটের বাঁধ থাকলেও এটি জলচ্ছাসে ধ্বংস হয়। চট্টগ্রাম বন্দরের ১০০টন ওজনের একটি ক্রেন ঘূর্ণিঝড়ের আঘাতে স্থানচ্যুত হয় এবং আঘাতের কারণে টুকরো টুকরো অংশে বিভক্ত হয়। বন্দরে নোঙর করা বিভিন্ন ছোট বড় জাহাজ, লঞ্চ ও অন্যান্য জলযান ও আকাশ নিখোজ ও ক্ষতিগ্রস্ত হয় যার মধ্যে নৌবাহিনী ও বিমানবাহিনীর অনেক যানও বিদ্যমান। প্রায় ১০ লক্ষ ঘড়-বাড়ি ক্ষতিগ্রস্ত হয় এতে ১ কোটি মানুষ বাস্তুহারা হয়ে পড়ে।
আন্তোনিও ভেগা করোনা
আন্তোনিও ভেগা করোনা (জন্মঃ ৩০ জুন ১৯৬৫) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১৪ সালের দিকে মেক্সিকো কংগ্রেসের ৬০তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছিলেন।
বতসোয়ানায় ইসলাম
বতসোয়ানায় ইসলাম একটি সংখ্যালঘু ধর্ম, যেখানে বেশিরভাগ লোক খ্রিস্টান ও আদিম বিশ্বাসকে অনুসরণ করে। ব্রিটিশ ঔপনিবেশিক শাসনকালে এই অঞ্চলে বসতি স্থাপনকারী দক্ষিণ এশিয়া থেকে আসা মুসলিম অভিবাসীদের মাধ্যমে দেশটি ইসলাম এসেছিল। ২০০১ সালের আদমশুমারি অনুসারে বতসোয়ানায় প্রায় ৫০,০০০ মুসলমান আছে, যা জনসংখ্যার ১ শতাংশেরও কম। আফ্রিকার অন্যান্য অঞ্চলে ক্রমবর্ধমান আন্তঃ-ধর্মীয় উত্তেজনা সত্ত্বেও এখানে বিভিন্ন ধর্মীয় গোষ্ঠীর মধ্যে সম্পর্ক শান্তিপূর্ণ ও বন্ধুত্বপূর্ণ রয়েছে।
ইতিহাস
১৮৯০-এর দশকে ভারতীয় মুসলমানরা বতসোয়ানায় প্রথম ইসলামি জনগোষ্ঠী ছিল। ঔপনিবেশিক কর্তৃপক্ষ এই ভারতীয় মুসলমানদের শহরাঞ্চলে সীমাবদ্ধ রেখেছিল। কিছু সময়ের মধ্যেই, মুসলমানরা শহর ও মুসলিম জনসংখ্যা বৃদ্ধির সাথে সাথে একের পর এক শহরে ইসলামি কেন্দ্র স্থাপন করেছিল।
১৯৫০ এর দশকের দিকে ফ্রান্সিসটাউনে মালাউই এর মুসলমানদের দেখা যাওয়া শুরু হয়। তারা মূলত খননের মতো কাজের সুযোগে এসেছিল।
১৯৭০-এর দশক পর্যন্ত খুব কম সংখ্যক লোক ইসলাম ধর্মে ধর্মান্তরিত হয়। গায়ানার শায়খ আলী মুস্তাফা ১৯৭০-এর দশক থেকে বতসোয়ানায় ধর্মান্তরিত করেছেন। সেসময় শহর ও কারাগারগুলিতে মিশনগুলো মনোনিবেশ করেছিল।
লি গ্র্যান্ট
লি গ্র্যান্ট (জন্ম লিওভা হাস্কেল রোজেনস্টাল; ৩১ অক্টোবর ১৯২০-এর দশকের মাঝামাঝি সময়) হলেন একজন মার্কিন অভিনেত্রী ও পরিচালক। তিনি তার অভিনীত প্রথম চলচ্চিত্র ডিটেকটিভ স্টোরি (১৯৫১) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি দ্য ল্যান্ডলর্ড (১৯৭০), শ্যাম্পু (১৯৭৫) ও ভয়েজ অব দ্য ডেমড (১৯৭৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে আরও তিনটি একাডেমি পুরস্কারের মনোনয়ন লাভ করেন এবং শ্যাম্পু চলচ্চিত্রের জন্য একটি পুরস্কার অর্জন করেন।
তিনি ১৯৬৪ সালে দ্য মেইডস নাটকে অভিনয় করে শ্রেষ্ঠ অভিনেত্রী বিভাগে ওবিই পুরস্কার অর্জন করেন। তিনি পেটন প্লেস (১৯৬৫-১৯৬৬) টিভি ধারাবাহিকের ৭১টি পর্বে অভিনয় করেন। টেলিভিশনে তার কাজের জন্য তিনি সাতটি এমি পুরস্কারের মনোনয়ন হতে দুইটি পুরস্কার অর্জন করেন। ১৯৮৬ সালে তিনি ডাউন অ্যান্ড আউট ইন আমেরিকা প্রামাণ্যচিত্র পরিচালনা করেন, যা যৌথভাবে শ্রেষ্ঠ প্রামাণ্য চলচ্চিত্র বিভাগে একাডেমি পুরস্কার অর্জন করে এবং একই বছর তিনি নোবডিস চাইল্ড-এর জন্য ডিরেক্টরস গিল্ড অব আমেরিকা পুরস্কার লাভ করেন।
সৈয়দপুর পৌরসভা
সৈয়দপুর পৌরসভা বাংলাদেশের নীলফামারী জেলায় অবস্থিত একটি পৌরসভা। এটি ১৯৫৮ খ্রিষ্টাব্দে প্রতিষ্ঠিত হয় এবং ১৫টি ওয়ার্ড এবং ৪৩টি মহল্লায় বিভক্ত। পৌরসভার আয়তন ৩৪ দশমিক ৩৪ বর্গকিলোমিটার। এর মেয়র রাফিকা আক্তার জাহান ।
মীরা আগরওয়াল
প্রাথমিক জীবন
মীরা আগরওয়াল ভারতের দিল্লিতে একটি হিন্দু পরিবারে জন্মগ্রহণ করেছিলেন। তার পিতা প্রয়াত লালরাম বিলাস গুপ্ত ছিলেন একজন মুক্তিযোদ্ধা, প্রতিষ্ঠার পর থেকে রাষ্ট্রীয় স্বয়ংসেবক সঙ্ঘের (আরএসএস) একজন বিশিষ্ট সদস্য ‌ও দিল্লির একজন সুপরিচিত সমাজসেবক। তিনি মডেল টাউন সরকারী বালিকা উচ্চ মাধ্যমিক বিদ্যালয় থেকে প্রাথমিক শিক্ষার পড়াশোনা শেষ করেছিলেন। তারপরে দিল্লি বিশ্ববিদ্যালয়ের হিন্দু কলেজে ভর্তি হয়েছিলেন। তিনি দিল্লি বিশ্ববিদ্যালয়ের আইন কেন্দ্র ক্যাম্পাস থেকে আইন বিষয়ে স্নাতক ডিগ্রি অর্জন  করেছিলেন। দিল্লির উচ্চ আদালতের বিচারক হওয়ার আগে তিনি একজন আইনজীবী ছিলেন।